b'\n_START_ARTICLE_\nQuincy, M.E.\n_START_SECTION_\nHandling\n_START_PARAGRAPH_\nDr. R. Quincy, M.E. (Medical Examiner) er en dyktig rettsmedisiner i Los Angeles med en egen evne til \xc3\xa5 finne avgj\xc3\xb8rende spor som de andre har oversett. Han er ikke redd for \xc3\xa5 g\xc3\xa5 imot resten, noe som ofte bringer ham i konflikt med sjefen og politiet. _NEWLINE_N\xc3\xa5r noen har d\xc3\xb8dd av tilsynelatende naturlige \xc3\xa5rsaker klarer Quincy ofte \xc3\xa5 se noe som ikke stemmer, noe som f\xc3\xa5r ham til \xc3\xa5 mistenke at noe kriminelt ligger bak d\xc3\xb8dsfallet. Han g\xc3\xa5r s\xc3\xa5 ut av sin rolle som rettsmedisiner og trer inn i rollen som privatetterforsker, noe som hans sjef misliker. Politiet er heller ikke begeistret for at han tr\xc3\xa5r inn p\xc3\xa5 deres omr\xc3\xa5de. Quincy st\xc3\xa5r imidlertid standhaftig mot byr\xc3\xa5kratene som fors\xc3\xb8ker \xc3\xa5 stoppe ham.\n_START_SECTION_\nOm serien\n_START_PARAGRAPH_\nQuincy har visse likhetstrekk med krimserien CSI: Crime Scene Investigation, men viser ikke scener av blodige lik. Den har ogs\xc3\xa5 en langt mer humoristisk undertone enn CSI._NEWLINE_Serien er inspirert av den kanadiske 60-tallsserien Wojeck.\n_START_SECTION_\nPriser\n_START_PARAGRAPH_\nSerien ble i 1978 tildelt en Edgar-pris  i kategorien \xc2\xabbeste TV-episode\xc2\xbb (for episoden \xc2\xabThe Thighbone Is Connected To The Knee Bone\xc2\xbb).\n_START_SECTION_\nTrivia\n_START_PARAGRAPH_\nI mars 2008 saks\xc3\xb8kte Klugman NBC fordi han mente at selskapet hadde skjult inntekter fra serien.'